
ar VAS “Latvijas dzelzceļš” iepirkuma komisijas
2025.gada 14.maija 20.sēdes protokolu

VAS “Latvijas dzelzceļš”
organizētā atklātā konkursā “Dzelzceļa pasažieru infrastruktūras modernizācija līnijā Rīga-Liepāja: būvniecība (projektēšana un būvdarbi)” (iepirkuma identifikācijas Nr. LDZ 2024/152-AK)

(turpmāk – iepirkums)

SKAIDROJUMS NR.25

	
	Jautājums
	Atbilde

	1.
	Jautājums Nr. 1
Lūdzam apstiprināt, ka Liepājas stacijas būvdarbu ietvaros uzstādāmajam lifta daļām no nerūsējošā tērauda (tai skaitā kabīnes sienas, griesti, sliekšņi, durvis) jāizmanto nerūsējošais tērauds ar marku AISI 304.
	Lifta kabīnes norobežojošās konstrukcijas un elementi saskaņā ar lifta tehnisko specifikāciju jāizgatavo no nerūsējošā tērauda. Tērauda marku jāizvēlas atbilstoši piemērojamo standartu prasībām.

	2.
	Jautājums Nr. 2
Lūdzam apstiprināt, ka Liepājas stacijas būvdarbu ietvaros uzstādāmajam lifta grīdai jāatbilst pretslīdes klasei R11.
	Lifta tehniskajā specifikācijā noteikts, ka lifta kabīnes grīdai jābūt no izturīga materiāla - pretslīdošs materiāls mitros apstākļos ar atbilstošu nodilumizturību (piemēroti sabiedriskās telpas; u.c).
LBN 200-21 “Būvju vispārīgo prasību būvnormatīvs” 55.punktā attiecībā uz publisku telpu grīdu noteikts, ka “publiskās, daudzdzīvokļu dzīvojamās, ražošanas ēkās, kā arī inženierbūvēs, ja tajās ir attiecīgas telpas, paredz grīdas segumu atbilstoši telpu funkcionālajai nozīmei. Ieejas mezglos lieto grīdas seguma materiālus ar pretslīdes koeficientu vismaz R10, lai novērstu paklupšanas vai paslīdēšanas gadījumus (piemēram, uz slidenas vai slapjas grīdas)”

	3.
	Jautājums Nr. 3
Lūdzam sniegt informāciju, vai Liepājas stacijas būvdarbu ietvaros uzstādāmajam liftam ir jāatbilst prasībām, kas noteiktas standartā EN81-71:2022 - 1. kategorija mērens vandālisms.
	Saskaņā ar lifta tehnisko specifikāciju liftam jāatbilst standartam LVS EN 81-20. Attiecībā uz vandāldrošiem risinājumiem lifta tehniskajā specifikācijā noteikts, ka lifta kabīnes apgaismojumam jābūt vandāldrošam.

	4.
	Jautājums Nr. 4
Lūdzam apstiprināt, ka Liepājas stacijā izbūvējamā lifta griesti, to apgaismojums, pogaparāts, izsaukuma pogas un stāvu indikatori ir jāparedz vandāļdroši (vandal – resistant).
	Saskaņā ar lifta tehnisko specifikāciju liftam jāatbilst standartam LVS EN 81-20. Attiecībā uz vandāldrošiem risinājumiem lifta tehniskajā specifikācijā noteikts, ka lifta kabīnes apgaismojumam jābūt vandāldrošam.

	5.
	Jautājums Nr. 5
Lūdzam apstiprināt, ka Liepājas stacijā izbūvējamajam liftam jāparedz automātiskas evakuācijas iespēja.
	Liftam jāatbilst standarta LVS EN 81-20 prasībām. Savukārt MK 05.04.2025. noteikumu Nr.206 “Liftu un to drošības sastāvdaļu projektēšanas, ražošanas un liftu uzstādīšanas un atbilstības novērtēšanas noteikumi” 98.puntā noteikts, ka liftu aprīko ar līdzekļiem, ar kuru palīdzību ārkārtas gadījumos ir iespējams atbrīvot cilvēkus un evakuēt tos no lifta.

	6.
	Jautājums Nr. 6
Lūdzam sniegt informāciju, vai Liepājas stacijā izbūvējamajam liftam ir jāparedz videonovērošana.

	Lifta tehniskajā specifikācijā nav paredzēta videokameru uzstādīšana lifta kabīnē.

	7.
	Jautājums Nr.1
Ņemot vērā, ka Pretendentam jāizstrādā Darbu izpildes grafiks, tajā iekļaujot PASŪTĪTĀJA PRASĪBAS (Tehniskās specifikācijas) III SĒJUMS  “Speciālās prasības” noradīto attiecībā uz Stacijas “Dobele” 3.4.5 punktā un Stacijas “Liepāja” 3.4.2. punktā “Pasūtītājam nepieciešamais laiks sliežu ceļu pārbūves būvdarbu veikšanai” noteikto, lūdzam precizēt informāciju, un apstiprināt, ka  PASŪTĪTĀJA PRASĪBAS III SĒJUMA sliežu ceļu darbi (ja tos pildīs Pasūtītājs) tiks veikti secīgi, tas ir, vienu pēc otra bez pārklāšanās. 
Ja Pasūtītāja veicamie darbi tomēr pārklāsies savā starpā, lūdzam Pasūtītāju izsniegt detalizētu darbu grafiku, lai Pretendents šos datus var izmantot sava Darbu izpildes grafika izstādei. 

	Ja iepirkuma rezultātā tiks noslēgts līgums saskaņā ar 2. variantu (Iepirkuma nolikuma 3.3.2. punkts), tad Pasūtītājs sliežu ceļu darbus katrā stacijā veiks secīgi.
Vienlaicīgi Pasūtītājs skaidro, ka, veicot darbus saskaņā ar 2. variantu, atbilstoši FIDIC līguma noteikumu (“Iekārtu piegādes un projektēšanas būvniecības darbu līguma noteikumi”, Pirmais izdevums 1999.gadā) 8.3. punktam,  Uzņēmējs kopā ar Pasūtītāju izstrādās darbu grafiku sliežu ceļu būvdarbiem, ko  Uzņēmējs ietvers Darba programmā un iesniegs saskaņošanai Inženierim.

	8.
	Jautājums Nr.2 
Lūdzam apstiprināt, ka Pasūtītājs gadījumā, ja iepirkuma līgums tiks noslēgts par 2.varianta piedāvājumu, pats veiks visus būvdarbus (ieskaitot materiālu piegādi), kas norādīti un saistīti ar Pasūtītāja prasību III sējuma daļās “Stacija “Dobele”, 3.4. Sliežu ceļi” un “Stacija “Dobele”, 3.4. Sliežu ceļi”. Ja tomēr Pasūtītājs  paredz, ka kāda daļa no Pasūtītāja prasību attiecīgajās daļās norādītajiem būvdarbiem tomēr būs jāveic Uzņēmējam, lūdzam detalizēti norādīt kādi, kā arī norādīt, kurā 2.varianta finanšu piedāvājuma daļā tie ir jāiekļauj.
	Ja iepirkuma rezultātā tiks noslēgts līgums saskaņā ar 2. variantu (Iepirkuma nolikuma 3.3.2. punkts), tad tehniskajā specifikācijā (Pasūtītāja prasībās) noteiktos sliežu ceļu būvdarbus veiks un sliežu ceļu būvdarbiem nepieciešamos materiālus piegādās Pasūtītājs.



